Trøndelagsutstillingen 1930

Trøndelagsutstillingen 1930 var ei stor varemesse som ble arrangert på Nidarø og Skansen i Trondheim fra 1. juni til 5. oktober 1930. Med utstillere fra Trøndelag og resten av landet ble dette den første større mønstringa av næringslivet i Norge siden Jubileumsutstillinga på Frogner i Oslo i 1914.

 Historikk 

På utstillingsområdet var det festplass med paviljonger og haller på i alt 22 000 m2 gulvareal. Totalt 1927 utstillere presenterte aktiviteter og produkter fra samfunnsliv, primærnæringene, industri og annen næringsvirksomhet. Over Nidelva fra Nidarø var det bygd ei midlertidig gangbru til Ila kirke og fiskeriutstillinga på Skansen der polarskuta «Fram» lå. Fra juni til september ble det holdt rundt 160 møter og stevner med omkring 24 000 deltakere. Utstillinga omfattet også et fornøyelsesområde. Kong Haakon VII åpnet utstillinga.

I 1930 var det 900-årsjubileum for slaget på Stiklestad 29. juli 1030.

 Referanser 

 Eksterne lenker 

 Digital bokkopi av Trøndelagsutstillingen –  Offisiell beretning 1. del (utgitt 1930)
 Digital bokkopi av Trøndelagsutstillingen –  Offisiell beretning 2. del (1930)
 Digital bokkopi av Trøndelagsutstillingen –  Organisasjon, alminnelige bestemmelser, program (1929)

Kategori:Kultur i Trondheim
Kategori:Trondheims historie
Kategori:1930 i Norge
Kategori:Øya (Trondheim)
Kategori:Varemesser